**Tervezet**

**Bokod Község Önkormányzatának Képviselő-testülete**

**/2013. () önkormányzati rendelete**

**személyes gondoskodást nyújtó ellátásokról, azok igénybevételéről, valamint a fizetendő térítési díjakról**

Bokod Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) 62.§ (2) bekezdésében, az Szt. 92.§ (1) bekezdés a) pontjában, azSzt. 92.§ (2) bekezdéseiben, az Szt. 132.§ (4) bekezdés d) pontjában, a gyermekek védelméről és a gyámügyi igazgatásról szóló 1997. évi XXXI (a továbbiakban: Gyvt.) 29. § (1)-(2) bekezdésében, 151.§ (2a) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

1.§ A rendelet hatálya kiterjed Bokod Község Önkormányzata (a továbbiakban: az Önkormányzat) közigazgatási területén élő, lakóhellyel vagy tartózkodási hellyel rendelkező magyar állampolgárokra, bevándoroltakra és letelepedettekre, hontalanokra, a magyar hatóság által menekültként elismert személyekre.

2.§ A Képviselő-testület e rendeletben határozza meg a részlet szabályait az alábbi személyes gondoskodást nyújtó alapszolgáltatásoknak:

1. a Gyvt. 39.§-a szerinti gyermekjóléti szolgáltatás (a továbbiakban:gyermekjóléti szolgáltatás),
2. az Szt. 64.§ családsegítés(a továbbiakban:családsegítés),
3. a Gyvt. 41.§-a szerinti a gyermekek napközbeni ellátása (a továbbiakban:gyermekek napközbeni ellátása),
4. azt Sztv. 62.§ (1) bekezdése szerinti étkeztetés (a továbbiakban: étkeztetés),
5. azt Sztv. 63.§-a szerinti házi segítségnyújtás (a továbbiakban: házi segítségnyújtás).

(2) A személyes gondoskodást nyújtó ellátások igénybevétele önkéntes, az ellátást igénylő, illetőleg törvényes képviselője kérelmére, indítványára történik.

**Gyermekjóléti szolgáltatás és családsegítés**

3. § (1) Az Önkormányzat gyermekjóléti szolgáltatást és a családsegítést Oroszlány Város Önkormányzatával kötött megállapodás útján az Oroszlányi Önkormányzati Szociális Szolgálattal láttatja el.

(2) A gyermekjóléti szolgáltatás és családsegítés az Oroszlányi Önkormányzati Szociális Szolgálatnál, a Szolgálat munkatársainál írásban és szóban kérelmezhető.

(3) A gyermekjóléti szolgáltatás térítésmentes személyes gondoskodást nyújtó alapszolgáltatás.

(4) A családsegítő szolgáltatás igénybevétele külön eljárást nem igényel.

(5) A családsegítő szolgáltatás megszűnik, ha az ellátás feltételei, okai már nem állnak fenn.

**Gyermekek napközbeni ellátása**

4. § (1) A gyermekek napközbeni ellátását Bokod Község területén a napközi otthonos óvoda és az általános iskola napközije és menzája biztosítja.

(2) A napközbeni ellátás iránti kérelmet az ellátást nyújtó intézmény vezetőjéhez kell benyújtani, aki az intézmény szabályzatainak megfelelően dönt az ellátás biztosításáról.

A gyermekek napközbeni ellátás igényléséhez szükséges kérelem mellékletei:

1. Három vagy több gyermek esetén a családi pótlékról – egy hónapnál nem régebbi keltezésű – munkáltató által kiállított jövedelemigazolás.
2. A tartósan beteg vagy fogyatékos gyermek esetén orvosi igazolás.

(3) A gyermekek napközbeni ellátása megszűnik ha:

1. a jogosult ezt írásban, vagy szóban kérelmezte, vagy
2. a jogosult másik nevelés-oktatási intézménybe kerül, vagy
3. a jogosult elhunyt.

**Étkeztetés és házi segítségnyújtás**

5.§ (1) Az étkeztetést annak a szociálisan rászorult kérelmezőnek biztosítja az Önkormányzat,

1. akiknek életkora eléri vagy meghaladja a 70. életévet, vagy
2. akinek egészségi állapota, fogyatékossága, pszichiátriai betegsége, szenvedélybetegsége miatt önmaga, illetve családtagjai számára napi egyszeri melegételt biztosítani más módon nem tud, vagy
3. akinek szociális helyzete miatt önmaga, illetve családtagjai számára napi egyszeri melegételt biztosítani más módon nem tud

(a továbbiakban együtt: étkeztetésre jogosult).

(2) Az étkeztetés és házi segítségnyújtás az Önkormányzat alkalmazásában álló vezető gondozónál írásban és szóban kérelmezhető.

(3) Az Önkormányzat alkalmazásában álló vezető gondozó külön eljárás nélkül személyes gondoskodást nyújtó ellátást biztosít:

1. ha az egészségkárosodás bármilyen lehetősége felmerül,
2. váratlan esemény (haláleset, baleset) miatt a rászorult ellátása nem biztosított.

(4) A Személyes gondoskodást nyújtó ellátások igénybevételéről a döntésre jogosult megállapodást köt az ellátottal, vagy a törvényes képviselőjével és a szolgáltatás igénybevételéről értesítést küld. Az értesítés tartalmazza:

1. az ellátás kezdő időpontját, tartalmát,
2. az étkeztetés módját,
3. a térítési díj összegét, a fizetés módját, helyét, időpontját
4. az ellátás mellőzése esetén (pl. betegség, kórházi ápolás, elutazás) az előzetes bejelentési kötelezettség szabályait,
5. az ellátás megszüntetésének eseteit.

(5) Az önkormányzat Étkeztetés és házi segítségnyújtás feladatát az Önkormányzat alkalmazásában álló szociális gondozók útján látja el. A telephelyük 2855 Bokod, Fő u. 27. szám alatti az általános iskola konyha épületében található.

(6) Az ellátást meg kell szüntetni, ha

1. a jogosult ezt írásban, vagy szóban kérelmezte, vagy
2. a jogosult további ellátása nem indokolt,
3. a jogosult elhunyt.

(7) Az ellátás megszűnik, ha az ellátásra kötött határozott idejű megállapodás idő lejárt.

6.§ (1) Az étkeztetési térítési díjmértéke: nettó 450 Ft.

(2) Az étkeztetési térítési díjat az étkeztetésre jogosult, vagy a jogosult tartására, gondozására kötelezett és képes személyköteles megfizetni.

(3) Az étkeztetési térítési díj csökkentésének, illetve elengedésének esetei és módjai:

1. Az étkeztetésre jogosult rendszeres havi jövedelme alapján alanyi jogon a következő kedvezményre jogosult:

|  |  |  |  |  |  |
| --- | --- | --- | --- | --- | --- |
|  |  |  | Havi jövedelem | Kedvezmény  (%) | Személyi térítési díj: |
|  |  | 1.\* | 1 főre jutó 30 000 Ft jövedelemig | 72% | 125\* |
|  |  | 2. | 1 főre jutó 50 000 Ft jövedelemig | 63% | 165 Ft |
|  |  | 3. | 1 főre jutó 60 000 Ft jövedelemig | 52% | 215 Ft |
|  |  | 4. | 1 főre jutó 70 000 Ft jövedelemig | 44% | 250 Ft |
|  |  | 5. | 1 főre jutó 80 000 Ft jövedelemig | 37% | 285 Ft |
|  |  | 6. | 1 főre jutó 90 000 Ft jövedelemig | 20% | 360 Ft |
|  |  | 7. | 1 főre jutó 100 000 Ft jövedelemig | 9% | 410 Ft |
|  |  | 8. | 1 főre jutó 100 000 Ft jövedelem felett | 0% | 450 Ft |

**\***Legfeljebb a rendszeres személyi jövedelemének étkeztetési térítési díjmértékének 30%-át köteles megfizetni az az étkeztetésre jogosult, akinek az 1 főre jutó jövedelme nem éri el a 30 000 Ft-ot. Az ellátást térítésmentesen veheti igénybe az az étkeztetésre jogosult, aki jövedelemmel nem rendelkezik, és ezt hitelt érdemlően igazolja.

1. Az az étkeztetésre jogosult, aki váratlan, előre nem látható körülmények miatt létfenntartást veszélyeztető rendkívüli élethelyzetbe került, időszakosan vagy tartósan létfenntartási gonddal küzd kérelemre, a döntéshozó mérlegelés alapján további 20 % kedvezményre jogosult.
2. (4) Az intézményi térítési díjakat a képviselő-testület évente felülvizsgálja és szükség szerint módosítja.

7.§ A házi segítségnyújtás térítésmentes személyes gondoskodást nyújtó alapszolgáltatás

**Gyermekétkezetés**

8. §. Az Önkormányzat a Gyvt. 150. §-a alapján biztosított gyermekétkeztetés térítési díját a rendelet 1. melléklete alapján állapítja meg.

9. § Ez a rendelet 2014. január 1. napján lép hatályba.

Szöllősi Miklós Zsigmond Anikó

polgármester jegyző

1. **melléklet**

**Bokod Község Önkormányzatának Képviselő-testülete**

**/2013. () önkormányzati rendeletéhez**

|  |  |  |
| --- | --- | --- |
| A | | B |
| **Nettó** |
| **1.** | **dr Nemere Zoltán Óvoda** |  |
| 1.1 | reggeli | 53 Ft |
| 1.2 | ebéd | 199 Ft |
| 1.3 | uzsonna | 53 Ft |
| 1.4 | egész napos ellátás | 305 Ft |
|  |  |  |
| **2.** | **Móra Ferenc Általános Iskola és napközi otthon** | |
| 2.1 | reggeli | 53 Ft |
| 2.2 | ebéd | 242 Ft |
| 2.3 | uzsonna | 53 Ft |
| 2.4 | egész napos ellátás | 348 Ft |