**Tervezet**

**Bokod Község Önkormányzatának Képviselő-testülete**

**/2013. () önkormányzati rendelete**

**a szociális rászorultságtól függő pénzbeli és természetben nyújtott ellátásokról**

Bokod Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) 1.§ (2) bekezdésében, Szt. 10. § (1) bekezdésében, Szt. 26. §, 32.§ (1) b) pontjában, Szt. 32.§ (3) bekezdésében, Szt. 37/A. § (1) bekezdésében, Szt. 37/D (3) bekezdésében, Szt. 43/B (1) bekezdésében, Szt. 45 § (1) és (5) bekezdéseiben, Szt. 50 § (3) bekezdésében, az Szt. 58/B.§ (2) bekezdése, Szt. 132.§ (4) bekezdésében, Szt. 140/R. §-ban és a gyermekek védelméről és a gyámügyi igazgatásról 1997. évi XXXI. törvény (a továbbiakban: Gyvt.) 18.  § (2) bekezdésében, Gyvt. 20/C. § (9) bekezdésében, Gyvt. a 131 § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

1.§ A rendelet hatálya kiterjed Bokod község közigazgatási területén élő, lakóhellyel vagy tartózkodási hellyel rendelkező magyar állampolgárokra, bevándoroltakra és letelepedettekre, hontalanokra, a magyar hatóság által menekültként elismert személyekre.

2.§ Az Képviselő-testület e rendeletben szabályozza az alábbi szociális ellátások megállapításának, kifizetésének, folyósításának, valamint felhasználása ellenőrzésének szabályait:

1. rendszeres szociális segély
2. ápolási díj
3. önkormányzati segély
4. óvodáztatási támogatás.

3. § A 2.§-ban foglalt szociális ellátások iránti kérelmet a Bokodi Közös Önkormányzati Hivatalhoz (2855 Bokod, Hősök tere 6.) kell benyújtani.

4.§ (1) A 2.§-ban foglalt pénzbeli ellátások kifizetéséről, természetbeni szociális ellátás formájában történő nyújtásáról az ellátás megállapítást követő 15 napon belül a Bokodi Közös Önkormányzati Hivatal gondoskodik.

(2) A 2.§-ban foglalt pénzbeli ellátások folyósítása postai úton, átutalással és készpénzben teljesíthető a jogosult kérelmének megfelelően.

5.§ (1) A 2.§-ban foglalt szociális ellátások felhasználásának ellenőrzésére a kérelem elbírálására hatáskörrel rendelkező jogosult.

(2) Az önkormányzati segély felhasználásának ellenőrzése keretében a felhasználást alátámasztó dokumentumok (számla, nyugta stb.) becsatolására hívható fel a jogosult.

**Rendszeres szociális segély**

6. § (1) Rendszeres szociális segélyre jogosult az az aktív korúak ellátására jogosult személy az Szt. 37. § (1) bekezdés a)-c) pontjában foglaltakon túl, aki az ellátásra való jogosultság kezdő napján a szociális törvény alapján egyéb szociális ellátásra nem jogosult és

a) a munkaképességét legalább 40 %-ban elvesztette; aki legalább 30%-os egészségkárosodást szenvedett, vagy akinek egészségi állapota a rehabilitációs hatóság komplex minősítése alapján a 70 %-os mértéket nem haladja meg és mentális állapota, pszichiátriai betegsége, szenvedélybetegsége a közfoglalkoztatásban való részvételét akadályozza vagy kizárja, vagy

b) egyidejűleg 3 hónapnál nem régebbi pszichiátriai; addiktológiai vagy onkológiai szakorvosi véleménnyel (a továbbiakban együtt: szakorvosi igazolás) igazolja, hogy gyógykezelésben részesül.

(2) A rendelet 6.§ (1) bekezdése szerinti rendszeres szociális segélyre való jogosultságot a kérelmező családi körülményeit, egészségi vagy mentális állapotát igazoló iratok benyújtásával szükséges igazolni eredetben, vagy a jegyző által hitelesített másolatai példányban.

(3) Az Szt. 47.§ (2a) bekezdése alapján természetben nyújtott rendszeres szociális segély és a foglalkoztatást helyettesítő támogatás a védelembe vett gyermekenként az ellátás megállapított összegének 20%-a, de összesen legfeljebb 60% nyújtható természetben. A rendszeres szociális segély esetében a 20, illetve 60%-os mérték megállapításánál a tízezer forintot elérő összegben folyósított rendszeres szociális segély esetében az ellátás összegéből ötezer forintot természetben, fogyasztásra készétel vásárlására felhasználható Erzsébet-utalvány (a továbbiakban: Erzsébet-utalvány) formájában kell nyújtani.

7.§ (1) Az Szt. 37/A. § (1)-(2) bekezdésében foglalt együttműködési kötelezettség teljesítésére az Önkormányzat az Oroszlányi Önkormányzati Szociális Szolgálatot (továbbiakban Szolgálat) jelöli ki.

(2) A rendszeres szociális segélyben részesülő, egészségkárosodottnak nem minősülő személy a rendszeres szociális segélyt megállapító határozat kézhezvételétől számított 15 napon belül köteles a Szociális Szolgálattal együttműködni, a Szolgálat által meghatározott időpontban és időtartamban a kapcsolatot tartani.

(3) A rendszeres szociális segélyben részesülő aktív korú nem foglalkoztatott személy alábbi beilleszkedést elősegítő programokban köteles részt venni:

* 1. egyéni képességet fejlesztő program,
  2. életmód formáló foglalkoztatás, tanácsadás,
  3. munkavégzésre felkészítő program,
  4. felajánlott képzésben, oktatásban való részvétel.

(4) A rendszeres szociális segély megállapításáról, az ellátás folyósításának szüneteltetéséről, megszüntetéséről szóló határozat 1 példányát a Szolgálat részére meg kell küldeni.

(5) A Szolgálat a segélyezettekről nyilvántartást vezet. Az együttműködési kötelezettség megszegéséről a Szolgálat 15 napon belül az Önkormányzatot tájékoztatja.

**Ápolási díj**

8. § (1) Ápolási díj állapítható meg az Szt. 43/B (1) bekezdése alapján annak a hozzátartozónak, aki 18. életévét betöltött, tartósan beteg személy ápolását, gondozását végzi, ha

1. a kérelmező munkaviszonyát ápolási kötelezettségének teljesítése miatt szüntette meg, vagy szünetelteti, és
2. az ápolást végző családjában az egy főre számított havi jövedelem nem haladja meg a mindenkori öregségi nyugdíj legkisebb összegének 120 %-át, egyedülálló esetében annak 160 %-át.

**Önkormányzati segély**

9. § (1) Önkormányzati segélyben részesíthető naptári évenként három alkalommal az az Szt. 45.§ (1) és 45.§ (4) bekezdése alapján rászoruló személy, akinek az egy főre számított havi jövedelme nem haladja meg a mindenkori öregségi nyugdíj legkisebb összegének 250 %-át, egyedülálló esetében annak 300 %-át.

(2) Az önkormányzati segély összege kivéve az elhunyt személy eltemettetésének költségeihez való hozzájárulásként megállapított önkormányzati segélyt, a mindenkori öregségi nyugdíj legkisebb összegének 80%-át nem haladhatja meg, legkisebb összege pedig annak 10%-ánál nem lehet kevesebb alkalmanként.

(3) A kérelmező és a vele közös háztartásban élő családtagjai számára az ugyanazon létfenntartást veszélyeztető rendkívüli élethelyzetre, és az időszakosan vagy tartósan fennálló ugyanazon létfenntartási gondra való hivatkozással 15 napon belül ismételten benyújtott kérelemre vagy hivatalból indult eljárásra önkormányzati segély - kivéve az elhunyt személy eltemettetésének költségeihez való hozzájárulás igénylése esetén - nem állapítható meg.

(4) Az önkormányzati segély iránti kérelmet a rendelet 1. melléklete szerinti formanyomtatványon kell benyújtani.

10. § (1) Amennyiben adategyeztetés szükséges az önkormányzati segély kérelmezésekor, a személyazonosság igazolása érvényes személyazonosító igazolvány vagy a személyazonosságot igazoló más érvényes okmány bemutatásával lehetséges.

(2) Amennyiben a kérelem nyomtatványon a Társadalombiztosítási Azonosító Jel nem kerül feltüntetésre Társadalombiztosítási Azonosító Jelet igazoló kártya bemutatása szükséges.

(3) Az önkormányzati segély iránti kérelem benyújtásakor szükséges a család tagjainak jövedelmét igazoló iratok benyújtása eredetben, vagy a jegyző által hitelesített másolatai példányban.

(4) Amennyiben a segélyt nem az elhalálozás helye szerinti önkormányzatnál igénylik, úgy az elhunyt halotti anyakönyvi kivonatát is mellékelni kell.

(5) Az önkormányzati segély iránti kérelem benyújtásakor keresőképtelenség esetén szükséges a keresőképtelenséget alátámasztó orvosi vagy kórházi igazolás, a gyógyszerköltséget tanúsító háziorvosi igazolás, várandós anya részére nyújtott segély esetén a terhesgondozásról szóló igazolás, elemi kár esetén a helyreállítás költségeiről készített kimutatás benyújtása.

11.§ Önkormányzati segély méltányosságból abban az esetben is megállapítható, ha az egy főre jutó havi jövedelem a kérelmező családjában vagy az egyedül élő; egyedülálló kérelmező esetén a 9. § (1) bekezdésében előírt jövedelmi feltételektől legfeljebb 20 %-kal tér el, feltéve, ha a kérelmező a kérelem benyújtásával egyidejűleg hitelt érdemlően igazolja, hogy a kérelem benyújtását közvetlenül megelőzően az alábbi körülmények valamelyike fennáll:

a) kérelmezővel együtt élő közeli hozzátartozó 12 hónapon belül bekövetkezett halála, illetve 6 hónap belül történt házasság felbontása miatt a kérelmező családjában az egy főre jutó jövedelem legalább 50%-kal csökkent,

b) kérelmező tartósan beteg vagy fogyatékos gyermeket nevel, gondoz,

c) a kérelmező háztartásában életvitelszerűen élő, nagykorúvá vált gyermek, a kérelem benyújtását megelőző hat hónapon belül új lakcímet vagy tartózkodási helyet létesített,

d) 12 hónapon belül a kérelmező vagy házastársa, élettársa, bejegyzett élettársa álláskeresővé vált és nem részesül foglalkoztatást helyettesítő támogatásban vagy rendszeres szociális segélyben,

e) a kérelmező vagy vele együtt élő házastársának, gyermekének betegsége, balesete miatt végzett ápolás, gondozás okán kérelmező 30 egymást követő napot meghaladóan táppénzt vesz igénybe,

f) kérelmezőt és családját elemi kár, katasztrófa, vis maior helyzet sújtotta és az eset összes körülményét mérlegelve az ellátás hiánya a kérelmező vagy családja létfenntartását veszélyeztetné.

**Óvodáztatási támogatás**

12. § Az első alkalommal nyújtott óvodáztatási támogatás természetbeni támogatás formájában is nyújtható az óvodavezető, a védőnő javaslata vagy a szülő írásbeli kérése alapján.

**Vegyes rendelkezések**

13.§ (1) A szociális célú tűzifavásárláshoz kapcsolódó kiegészítő támogatások esetében a természetbeni ellátásként nyújtott tüzelősegély megállapításakor

a) a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) adósságkezelési támogatáshoz kapcsolódó adósságcsökkentési támogatásra, vagy

ad) – tekintet nélkül annak természetbeni vagy pénzbeli formában történő nyújtására – lakásfenntartási támogatásra

jogosultat előnyben kell részesíteni,

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családot előnyben kell részesíteni.

(2) Természetbeni ellátásként nyújtott tüzelősegély esetében háztartásonként legfeljebb   
5 m3 tűzifa adható.

14. §Méltányossági jogcímen közgyógyellátás állapítható meg annak a személynek, akinek a családjában az egy főre jutó jövedelem nem haladja meg a mindenkori öregségi nyugdíj legkisebb összegének a 250 %-át, egyedül élő esetében a 300 %-át és a havi rendszeres gyógyító ellátás költségének mértéke eléri az öregségi nyugdíj mindenkori legkisebb összegének a 10 %-át.

15. § Bokod Község Önkormányzata helyi szociálpolitikai kerekasztalt hoz létre, amelynek tagjai: Képviselő-testületi tagok, háziorvos, védőnő, gyermekjóléti szolgáltatás és családsegítés feladatot ellátó Oroszlányi Önkormányzati Szociális Szolgálat vezetője, vezető szociális gondozó, Vöröskereszt helyi szervezetének vezetője, Bokodi Polgárőr Egyesület (székhely: 2855 Bokod, Hősök tere 6.) vezetője és Bokodi Nyugdíjas Klub vezetője.

16. § (1) Ez a rendelet 2014. január 1 napján lép hatályba.

(2) Hatályát veszti Bokod Község Önkormányzatának Képviselő-testületének a szociális ellátási formák és a gyermekvédelem helyi szabályairól szóló 8/2007. (VIII.1.) önkormányzati rendelete.

Szöllősi Miklós Zsigmond Anikó

polgármester jegyző